Hey Brother

Hey Brother (בעברית: היי אח) הוא שיר מאת ה-DJ והמפיק המוזיקלי השוודי אביצ'י, אשר יצא כסינגל השלישי מאלבום הבכורה שלו, True, ב-2013, בליווי שירה של הזמר האמריקאי דן טימינסקי. השיר נכתב על ידי אביצ'י, סאלם אל פאקיר, אש פורנורי, וינסנט פונטרה וורוניקה מג'יו.

השיר הושמע לראשונה ברדיו האוסטרלי ב-9 באוקטובר 2013, ב-28 באוקטובר 2013 יצא לאור בגרמניה, שווייץ ואוסטריה. במרץ 2014 אביצ'י הוציא גרסת רמיקס לשיר והוא הופיע באלבום הרמיקס שלו (True (Avicii by Avicii, והפעם בלווי שירה של הזמר סאלם אל פאקיר.

== הרכב השיר ==
השיר נכתב במפתח G מינור, במקצב של 125 פעימות לדקה.

== וידאו קליפ ==
ב-1 בנובמבר 2013, פורסם בעמוד הרשמי של אביצ'י ביוטיוב (AviciiOfficialVEVO) וידאו קליפ עם מילות השיר. בקליפ מופיעות סצינות בהילוך איטי המלוות בייצוג טקסט מונפש של מילות השיר, בסצנות רואים אנשים נורמטיבים במהלך אירועים מחיי היומיום הרגילים כמו משחק כדורסל, בנוסף ישנן סצנות בהן רואים פופקורן קופץ, זית, ילד בגשם, חלב נשפך לתוך כוס וקרב כדורי שלג.<ref></ref>

הווידאו קליפ הרשמי, בבימויו של ג'סי שטרנבוים, יצא ב-9 בדצמבר 2013. הקליפ מראה שני אחים הגדלים בארצות הברית בזמן המלחמה. ישנן תמונות וקליפים של מלחמת וייטנאם המופיעות לאורך הקליפ. בסוף הקליפ, נחשף כי האח הגדול שימש כדמות אב לאחיו הצעיר. את האח הגדול גילם זאק ווס ואת הילד הצעיר גילם ג'ק אסטס. בסוף הקליפ נראה אביצ'י הולך על עשב כשגחליליות עפות לידו.

וידאו קליפ שוחרר גם עבור גרסת הרמיקס ב-9 באפריל 2014 בעמוד ה-VEVO של אביצ'י. את הקליפ ביימו ניק פונג ונייט אולסון והוא משלב קליפים מסדרת האינטרנט Cartoon Hangover Bravest Warriors.<ref></ref> הקליפ שוחרר כחלק מ-"[https://web.archive.org/web/20140418234011/http://avicii.com/Channel4/ Channel 4]", פרויקט של אביצ'י שהציג כמה שירים מאלבומו (True (Avicii by Avicii, שהקליפים שלהם נוצרו על ידי יוטיוברים שונים [https://www.youtube.com/user/Keshen8 ואנני] אנימציה, שכלל את ג'ו פננה, [https://www.youtube.com/user/Keshen8 קשען 8], [https://www.youtube.com/user/yomama ויוממה], כמו גם קארטון הנגובר.

== מיקומי שיא ==
בבריטניה, לאחר מספר שבועות במצעד, השיר הגיע למקום השני מצעד הסינגלים הבריטי. השיר בילה 22 שבועות ב"טופ 40" עשרה שבועות מתוכם היו כשהשיר היה בעשירייה הראשונה.<ref name="Hey Brother - UK Official Chart Performance"></ref> בנוסף, השיר הגיע לראש מצעד הדאנס הבריטי. אביצ'י הגיע לפסגת מצעד הסינגלים הבריטי ארבע פעמים בשנת 2013 עם השירים Wake Me UP ,You Make ME, I Could Be the One. השיר בילה בסך הכל שישה שבועות במקום הראשון במצעד הסינגלים הבריטי, ועד ש-Rather Be של קלין בנדיט וג'ס גלין עקף אותו.

בדצמבר 2013 בארצות הברית השיר הגיע למקום 77 בבילבורד הוט 100. הוא המשיך לטפס לראש המצעד ובמרץ 2014 הגיע למקום ה-16, ובנוסף הגיע למיליון מכירות באותו השבוע.<ref name="yahoo sales"></ref> זהו השיר האחרון של אביצ'י שהגיע לטופ 40 לפני מותו בשנת 2018.

==קישורים חיצוניים==

== הערות שוליים ==

קטגוריה:שירי אביצ'י
קטגוריה:שירים באנגלית
קטגוריה:שירים שנכתבו על ידי אביצ'י
קטגוריה:שירים שהופקו על ידי אביצ'י
קטגוריה:שירי פולקטרוניקה
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים הסקוטי